அதே நேரத்தில், இப்போது வெளிவந்திருக்கும் தேர்வு முடிவுகளில் சில விஷயங்கள் தெளிவாகியிருக்கின்றன. தேர்ச்சி சதவிகிதம் குறைவாக இருந்தாலும், தேர்ச்சி பெற்ற மாணவர்கள் நல்ல மதிப்பெண்ணைப் பெற்றிருக்கிறார்கள். இப்போதிருக்கும் பாடத்திட்டங்களை மேம்படுத்தி, மாணவர்களுக்குச் சிறப்பான பயிற்சி அளித்தால் நம் மாணவர்களும் இன்னும் நல்ல மதிப்பெண் பெறுவார்கள். அதனால், தமிழ்நாடு அரசு நீட் பயிற்சி மையங்களை வட்டாரம்தோறும் உருவாக்கி, மாணவர்களுக்குப் பயிற்சியளித்தால் இன்னும் சிறப்பாகச் செயல்படுவார்கள். ஆசிரியர்களுக்கும் பயிற்சியளிக்க வேண்டும். நம் மாணவர்களையும் அகில இந்திய அளவில் நடக்கும் போட்டித் தேர்வுகளுக்குத் தயார் செய்ய வேண்டும். அதற்கு நீட் பயிற்சி மையங்கள் அவசியம்.